# Lactobacillus bulgaricus

### от Уикипедия, свободната енциклопедия

Lactobacillus bulgaricus
Класификация

царство: | Бактерии | Bacteria
отдел: |  | Firmicutes
клас: | Бацили | Bacilli
разред: |  | Lactobacillales
семейство: |  | Lactobacillaceae
род: |  | Lactobacillus
вид: |  | L. bulgaricus

Научно наименование
Lactobacillus bulgaricus Orla-Jensen 1919

Лактобацилус булгарикус (латинско наименование Lactobacillus bulgaricus = Lactobacillus delbrueckii subspecies bulgaricus) е една от бактериите, използвани за производството на кисело мляко (другата е Стрептококус термофилус (Streptococcus thermophilus - официално наименование Streptococcus salivarius subsp. thermophilus) - единствената безвредна за човека стрептококова бактерия).

Лактобацилус булгарикус е кръстена на България — страната, в която за първи път е открита и използвана. Бактерията се среща свободно в природата на България. При попадане в мляко и при определени условия лактобацилус булгарикус (както и стрептококус термофилус) причиняват естествена млечнокисела ферментация, водеща до получаване на това, което наричаме кисело мляко.

Бактерията е описана за първи път през 1905 г. Това е направено oт българския студент Стамен Григоров в доклад, изнесен в института „Пастьор“ в Париж. По това време той следва медицина в Женева.

Стамен Григоров изследва микрофлората на българското кисело мляко и открива, че подквасването се дължи на една пръчковидна и една кълбовидна бактерии. По-късно пръчковидната бактерия е наречена Lactobacillus bulgaricus, а кълбовидната — Streptococcus thermophilus.

Благодарение на Лактобацилус булгарикус киселото мляко е естествен пробиотик, който има голямо благотворно влияние върху човека. Проблемът с киселото мляко е, че съдържа голямо количество „баласт“, т.е. вещества които са неутрални за човека, а полезната част е много малка. Един от първите пробиотици в света е разработен от проф. Никола Александров през 80-те години на XX век в България именно на базата на Лактобацилус булгарикус. Той представлява свръхконцентрат на кисело мляко — изсушено кисело мляко, съдържащо само полезната част без излишния „баласт“, както и разградени белтъци и всички аминокиселини в подходяща за усвояване форма.

## [редактиране] Терапевтични свойства на Lactobacillus bulgaricus

Деодан - терапевтични свойства на щам Lactobacillus bulgaricus - "I. Bogdanov patent strain tumoronecroticance B-51" - ATCC 21815

Взето от „http://bg.wikipedia.org../../../l/a/c/Lactobacillus_bulgaricus.html“.

Категория: Бактерии

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Magyar
- Türkçe